Metroliikenteessä alkaa maanantaina tavallista tarkempi lippujen tarkastus – HSL tutkii metrossa ja lähijunissa kulkevien reittejä ja asuinpaikkoja

Helsingin seudun liikenne tutkii kolmeen otteeseen, mitä lippuja metrossa ja paikallisjunissa käytetään

Helsingin ja Espoon metroliikenteessä alkaa maanantaina tavanomaista huolellisempi matkalippujen tarkastus.

Helsingin seudun liikenteen (HSL) lipuntarkastajat selvittävät muun työnsä ohessa, millaisia lippuja matkustajat käyttävät ja missä kunnassa he asuvat.

Selvitys laajenee lokakuun alussa metroliikenteestä lähijuniin.